Византийската власт в Западна Месопотамия се задържа две десетилетия. Около 976 година, след въстанието на комитопулите, областта е временно обединена със съседната тема Тракия за общ отпор срещу българите. Решителен обрат във военните действия в Подунавието настъпва след битката при Траянови врата и въстанието на малоазийските велможи начело с Варда Фока срещу византийския император Василий II. Към 989-990 година Самуил освобождава земите между Дунав и Стара планина. Изолирани, византийските войски на север от Дунав се подчиняват на българския владетел. Предполага се, че това става най-късно през 991 година.